**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2024 ԹՎԱԿԱՆԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ ԾՐԱԳՐԻ ՀԵՌԱՎԱՐ ՀԱՆՐԱՅԻՆ ՔՆՆԱՐԿՄԱՆ**

**03 մայիսի 2023թ ք․ Կապան**

«Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի և ՀՀ կառավարության 2014 թվականի փետրվարի 27-ի «Բնահպանական ծրագրերի մշակման /նախագծման/ կարգը հաստատելու մասին» թիվ 197-Ն որոշման դրույթների համաձայն, 2023 թվականի մայիսի 03-ին ժամը 15։00-ին Կապանի համայնքապետարանի նիստերի դահլիճում կազմակերպվել է «Կապան համայնքի շրջակա միջավայրի և բնակչության առողջության պահպանման» 2024 թվականի ծրագրի նախագծային փաթեթի հանրային քննարկումը։ Հանրային քննարկման մասնակիցների անհատական կազմը կցվում է։

Հանրային քննարկումը վարում է համայնքի ղեկավարի առաջին տեղակալ Գոռ Թադևոսյանը։

Գ․ Թադևոսյանը տեղեկացրեց, որ հանրային քննարկում կազմակերպելու վերաբերյալ հայտարարությունը սահանված ժամկետում հրապարակվել է։

Ծրագիրը ներկայացնելու համար նիստը վարողը խոսքը փոխանցեց տնտեսական զարգացման և արտաքին կապերի բաժնի պետ Հասմիկ Ղոնյանին, ով նշեց որ 2024 թվականի ծրագրի ընդհանուր գումարը կազմում է 166918,93 հազար դրամ, որից 161918,93 հազար դրամը՝ բնապահպանական միջոցառումների համար, իսկ 5000,0 հազար դրամը՝ առողջապահական միջոցառումների համար։ Պետության կողմից մասհանվող գումարով՝ 161918,93 ՀՀ դրամով, նախատեսվում է մաքրել Վաչագան գետի հունը, վերականգնել և վերանորոգել բետոնե հարթակները, հենապատերը, այսինքն նախատեսվում է շարունակել 2023 թվակնաի աշխատանքները՝ 2024թվականին ներառելով մարզպետարանին հարակից կամրջից մինչև Ողջի գետի հատման հատված։ Հ․ Ղոնյանը տեղեկացրեց, որ Օխտար գյուղում նախատեսվում է կառուցել նոր վարչական շենք, որտեղ առողջապահական միջոցառումների շրջանակում կկառուցվի նաև մեկ սենյակ՝ որպես բուժկետ։

Զեկուցողը տեղեկացրեց նաև, որ ծրագիրը համաձայնեցված է Շրջակա միջավայրի և Առողջապահության նախարարությունների հետ։

Ծրագրի քաղաքաշինական և բնապահպանական կողմերը ներկայացրեցին Կապանի համայնքապետրանաի քաղաքաշինության և հողաշինության բաժնի պետ Կարեն Գրիգորյանը և գյուղատնտեսության և բնապահպանության բաժնի պետ Անդրանիկ Հովակիմյանը։

Ծավալվեց քննարկում գետի ներկայիս վիճակի, նախատեսվող աշխատանքների, ինչպես նաև վերջերս Ողջի գետում ձկների անկման հետ կապված։ Նիստը վարող բոլոր բարձրացված հարցերին տվեց սպառիչ պատասխաններ։

Նիստը վարողը շնորհակալություն հայտնեց և նիստը համարվեց փակված։

**Քննարկումը վարեց՝ Գոռ Թադևոսյան**

**արձանագրեց Հասմիկ Ղոնյան**